ועדת הכלכלה, כנסת 20, פרוטוקול מספר 568, 2017-07-24 12:20

איתן כבל: אנחנו עוברים לצו החמישי.

<אפרת ורד: לגבי הצו החמישי, כשהגשנו נתנו דחיה לשישה חודשים אבל בהנחה שהתקנות יעברו אז התחילה צריכה להיות מוקדמת למועד של היום.

<אפרת ורד: במידה והתקנות יתקבלו התחילה צריכה להיות מוקדמת למועד של היום.

<אפרת ורד: אני לא יודעת אם להקריא אותו עכשיו?

<מירב תורג'מן: אז מה עם ההוראת תחילה לגבי התקנות?

<מירב תורג'מן: אתם לא תבקשו הוראת תחילה נדחית?

<מירב תורג'מן: דיברנו על זה - -

<אפרת ורד: לא, אין צורך.

<אפרת ורד: רצית תחולה, יש לי תחולה.

<מירב תורג'מן: גם לגבי התחולה.

<מירב תורג'מן: תחילה מידית למעט המקרים שכבר הוגשו בקשות?

<אפרת ורד: כן.

איתן כבל: אוקי, אז בבקשה.

<מירב תורג'מן: להקריא אותו כן אבל הסעיף של עד מתי אני מניחה שנשאיר אותו פתוח ונקבל החלטה - -

<מירב תורג'מן: אפשר לא להצביע עדין על הצו עד שתסיים את התקנות אלא אם כן לא תסיים את התקנות היום ואז - -

איתן כבל: סליחה, בואו נעבור לתקנות.

איתן כבל: אם יש לכם כזאת תלונה, איך משרד החקלאות לא פה?

איתן כבל: לא התכוונתי לשני הג'נטלמנים המכובדים שנמצאים כאן.

איתן כבל: התכוונתי שבנושא כזה כבד שאתם תכף מבקשים להעלות או שאולי הם יגידו שזה בעצם לא מתקיים.

<קריאה: את יודע, שמנסים להכניס עיזים.

<קריאה: ..

איתן כבל: תראה מה זה, תראה איזה הרכב הם באו.

איתן כבל: הגליל שומם.

איתן כבל: קו העימות, כולם פה.

איתן כבל: גם מועצה אזורית מטה יהודה.

איתן כבל: בבקשה.

<שלמה גראזי: בעצם אנחנו מבקשים מהוועדה המכובדת להמשיך את הדיון שהיה בתקנות.

<שלמה גראזי: התקנות נדונו או הגשנו אותם לדיון פעמיים במהלך התקופה ואין בהם שינוים מהותיים.

<שלמה גראזי: חלק מהשינויים, יש שניים שהם מוסכמים עם החברים החקלאים ויש לנו רק מחלוקת אחת שלגביה אנחנו נבקש את עמדת הוועדה: אני רוצה לציין שמבחינת השירותים הווטרינריים, על המגדל לעמוד בכל הדרישות של השירותים הווטרינרים - -

איתן כבל: ללא שום קשר, זה ברור, זה תמיד.

<שלמה גראזי: נכון, וזאת העמדה שאנחנו מציגים אותה לאורך כל הדרך.

<שלמה גראזי: בזה אנחנו לא משנים את העמדה.

<שלמה גראזי: אנחנו מבינים את המצב שבו נמצאים הלולים בארץ מזה שנים, שהם לא עומדים בדרישות שאנחנו היינו רוצים שהם יהיו בהם.

<שלמה גראזי: אנחנו באמת חושבים שצריך לאפשר זמן למגדלים להתארגן.

<שלמה גראזי: הדבר הועבר לידיעת המגדלים בשתי אגרות של מנהל השירותים הווטרינרים לשעבר, והדחייה הזאת היא רק בשתי שלוחות של ענף הלול: בענף ההטלה וענף הפטם כאשר התחולה בענף הפטם כבר נכנסה לתוקף כולל העובדה שנתקפנו על ההחלטה הזאת בבג"ץ, ובג"ץ קיבל את עמדת המדינה.

<שלמה גראזי: ולכן, מבחינתנו השלוחה היחידה שכרגע לא הגענו אתם להסדר זה שלוחת ההטלה.

<שלמה גראזי: לא חדש לוועדה, לחברים, לכנסת ולחקלאים שאנחנו מנסים לקדם את השדרוג של הענף הזה כבר 30 שנה.

<שלמה גראזי: כך הובהר לי לפני כמה פגישות.

<קריאה: 90 שנה.

איתן כבל: תניח לי.

איתן כבל: מה, נהיית עכשיו ויקיפדיה?

איתן כבל: תתקדם.

<שלמה גראזי: העמדה של משרד החקלאות לאורך כל הזמן היתה שבשביל הקידום של המבנים והשדרוג שלו, בהחלט ראוי להעמיד תקציב של המדינה לטובת העניין למרות שאין חובה חוקית כזאת.

<שלמה גראזי: יחד עם זאת, אני רוצה להדגיש שאנחנו לא זנחנו את העמדה שלנו, שגם למגדלים יש חלק חשוב בקידום השדרוג בענף, ויש חובה לעמוד בדרישות החוק - -

איתן כבל: אוקי, עזוב, עצור.

איתן כבל: בוא נתמקד במהות, בתקנות עצמן.

איתן כבל: תראה, בסך הכל הכללי גם החקלאים אמרו לי שיש להם תלונה אחת על סעיף 12 לתקנות.

<קריאה: 12ג1.

איתן כבל: 12ג1.

איתן כבל: אני מציע ככה: הרי חוץ מזה אין שום מחלוקת.

איתן כבל: או שאני מדלג ישר ל-12ג1.

איתן כבל: אם אני אצליח לראות שאנחנו מגיעים להבנות, מה טובו אוהליך.

איתן כבל: אם לא, אני אגיד לכם: תלכו תסתדרו אתם, תחזרו ובינתיים אם תגידו: אנחנו רוצים למשוך את כל התקנות, זה עניין אחר.

איתן כבל: אם תגידו לי שאפשר להעביר את התקנות גם בלי 12ג1, נמצא את הדרך.

איתן כבל: מי רוצה להציג - -

איתן ברושי: אפשר לשאול עוד שאלת הבהרה?

איתן ברושי: מי מייצג פה את משרד החקלאות?

<שלמה גראזי: אנחנו, השירותים הווטרינרים.

איתן ברושי: עם כל הכבוד, זו שאלה שברמת שר או מנכ"ל.

איתן ברושי: השאלה שנדרשת פה היא לא של רופא, היא שאלה של שר ומנכ"ל.

<קריאה: - - -

איתן כבל: תודה.

איתן כבל: חברים יקרים, עזוב, אין לזה קשר.

איתן כבל: כפרה עליך, אתה נכנס אתי לפוליטיקות?

איתן כבל: אני נכנס אתך במועצה האזורית לפוליטיקה?

איתן כבל: עזוב.

איתן כבל: תן לו.

איתן כבל: אני אמרתי את זה בפתיחת דברי.

איתן כבל: כשהם פנו אלי ואמרו לי 12ג1 והבנתי במה דברים אמורים, אמרתי גם לורד וגם לדוקטור גראזי שאיך אומרים?

איתן כבל: עם כל הכבוד שאני רוחש, אני כבר יודע לעשות את האבחנה בין החלטה של מדיניות לבין החלטה שהיא פועל יוצא של ייעוץ משפטי כזה או אחר, חשוב ככל שיהיה אבל בסדר, אוקי, זה המצב.

איתן כבל: אמרתי כבר את הבדיחה, התרגלתי.

איתן ברושי: כשהיה פה דיון על בעיית הזרעים אמרת שאם זה היה על עמונה, יכול להיות שהשר היה אז אולי תחזור על זה, תהיה לך כותרת בעיתון.

איתן כבל: נכון.

איתן כבל: בסדר, בבקשה.

<מוטי אלקבץ: מזכיר ארגון מגדלי העופות.

<מוטי אלקבץ: ההתנגדות שלנו כאן בסעיף 12ג1, החלתו, תשלול מתן פיצויים לכל - -

איתן כבל: בוא נעצור.

איתן כבל: מה אומר 12ג1?

<מוטי אלקבץ: 12ג1 אומר שאם יש לול שלא יעמוד בדרישות של רישוי עסקים קרי: שלב ב' של האיגרת שהוצא על ידי השירותים הווטרינרים, מרחקים וכיו"ב, הרפורמה בכללותה, במידה והלולים לא יעמדו - -

איתן כבל: הבנתי מה אדוני אומר.

איתן כבל: מה שבעצם אומר - חברות וחברים, אני לא חושב שיש סביב השולחן להוציא חבר הכנסת וקנין, גם לא אתה איתן, שמלווה את העניין עקב בצד אגודל כמוני.

איתן כבל: אמת או לא, חבר הכנסת וקנין?

איתן כבל: מכיר את הנושא הזה היטב.

איתן כבל: בעברית מכובסת קוראים לזה "השחלה" או ניסיון ל"השחלה".

איתן כבל: אם אני אומר את זה בשפה ברורה, אני יודע מה אני נלחם כל הזמן.

איתן כבל: אני רוצה, והייתי בסיור גם בלולים.

איתן כבל: אני אומר: מזל שאזרחי ישראל לא מסתובבים בלולים, לא בכולם כמובן אבל יש - -

איתן ברושי: הם הולכים למשחטות.

איתן כבל: שניה.

איתן כבל: יש לולים, אתה יודע את זה, אלקבץ, שאני לא רוצה חס וחלילה עכשיו להוציא דיבת הארץ רעה אבל אתה יודע בדיוק למה אני מתכוון.

איתן כבל: אתה ואני וחלק מהחברים המכובדים שנמצאים כאן, סביב השולחן, היינו שם.

איתן כבל: אני לא רוצה ללכת לשם אבל גם קבענו את האופן שבו אנשים מפנים את הלולים.

איתן כבל: ומשרד החקלאות כבר מזמן, לא אתם – כל אשר אני אומר כי אתם פה, לא כי אתם האנשים שאליהם אני צריך להפנות את טענותיי.

איתן כבל: זה לא ברמה של וטרינר ראשי, ככל שיהיה ראשי.

איתן כבל: זה ברמה של מדיניות שקובעת איך עוברים ומחליפים – ועוד דבר אני רוצה להגיד לכם.

איתן כבל: ואני אומר את זה שוב אליכם, לא כי אתם מקבלי ההחלטות בעניין הספציפי הזה.

איתן כבל: אני רוצה לומר לכם את הדבר הבא: באופן הזה, ואם אני מקבל את הסעיף "אז איז", אני מאיץ את החוואות סביב נושא הלולים בקצב כזה, שבאמת ישתלטו עליה - -

יצחק וקנין: כבר השתלטו.

איתן כבל: אני אומר את זה כך: אני נלחם פה שנים על החקלאות המשפחתית, למען החקלאות המשפחתית.

איתן כבל: ורד, לפחות את שמעת אותי אומר את זה כמה וכמה פעמים.

איתן כבל: אם אני מכשיר את הסעיף הזה, אני בעצם מודיע על סיום פרק בחקלאות המשפחתית כי בעצם מה זה אומר?

איתן כבל: שהוא חייב, בלי שאנחנו נרחיב, שכל ההוצאות לשדרוג הלול חלות על המגדל.

איתן כבל: עכשיו, יש פה משא ומתן שהתקיים, הפסיק, לא יודע איפה הוא עומד.

איתן כבל: אוצר, חקלאות ומגדלים.

איתן כבל: לכן, אני כבר אומר לכם: אני את סעיף 12ג1 לא מעלה להצבעה.

איתן כבל: אתם תחליטו אם אתם רוצים למשוך את כל התקנות.

איתן כבל: אני, את סעיף 12ג1 לא מוכן בשום פנים ואופן להביא להצבעה גם אם חברי חברי הכנסת יורו לי, יבקשו, אני לא מעלה אותו.

איתן כבל: אני אומר את זה בצורה מאוד מאוד ברורה.

יצחק וקנין: אנחנו לא רק שלא מורים לך, אנחנו תומכים בעמדה שלך.

חיים ילין: אלא אם אתה מעביר את המזגן שלך ללולים.

איתן ברושי: אבל מה בינתיים הפיצויים?

איתן כבל: סליחה, זה לא קשור לפיצוי, זה לא קשור לכלום.

איתן כבל: פה, איתן, אני אחדד את זה כדי שאדוני יבין: לא א',ב',ג',ד',ה', לפעול על פי כללים כאלה שווטרינריה תמיד היא דבר הכי חשוב.

איתן כבל: עכשיו, בהזדמנות הזאת שמביאים את הווטרינריה, שהיא נכונה ואין ויכוח עליה, הוא אומר להם: אתה גם צריך לעמוד בסטנדרטים כאלה ואחרים בתקנות, שאם אתה לא תעמוד בהם אז תצטרך לסגור את הלול.

איתן כבל: ואני אומר: סליחה, אנחנו קבענו - -

חיים ילין: אבל האוצר רוצה לשים מיליארד שקל בתנאי שיבטלו את המכסות, ואז חזרנו הכל מהתחלה.

איתן כבל: לכן חיים, מה שאני אומר, הזכירה לי גם היועצת המשפטית שאת אותו סעיף ניסו להכניס בחוק הביצים ואנחנו לא אפשרנו להכניס אותו בדיוק מאותם נימוקים.

איתן כבל: אז אני אומר פה לסיום: יואיל המשרד, ואת יודעת מה, גברתי?

איתן כבל: אמנם זה לא בתחום הסמכות שנתונה לוועדה, זה נתון לצער בעלי חיים/ועדת החינוך של הכנסת.

איתן כבל: אני מבקש שגברתי תוציא פניה שאנחנו מבקשים לדעת - אני רוצה להזכיר שביקשתי אם אפשר לקיים דיון של שתי הוועדות ביחד כדי שיהיה סנכרון מלא בין העניינים שתחת ההגדרה של צער בעלי חיים, ותחת ההגדרה שלנו על מנת לראות איך אנחנו מקדמים את העניין הזה.

איתן כבל: בסוף אני יודע מה יקרה: הם מחכים שהאנשים האלה "ימותו" כי כבר העסק יהיה אבוד מבחינתם.

איתן כבל: אז לכן, לפני שאני מעביר את רשות הדיבור לחיים, מה אתם מחליטים?

איתן כבל: להוריד את 12ג1?

<אפרת ורד: אני רוצה להציג את הסוגיה: קודם כל, אין ספק שמדובר בהוראה מהותית.

<אפרת ורד: ההוראות האלה קבועות כבר היום - -

איתן כבל: ורד, אני רוצה שוקנין יחליף אותי בניהול הדיון.

איתן כבל: אני שואל אותך שאלה, חבל על הדיבור.

<אפרת ורד: לא, זה לא חבל כי חשוב לי שתבינו משהו - -

איתן כבל: אני לא מעלה אותו.

<אפרת ורד: בסדר אבל זה לא לא להעלות אותו.

<אפרת ורד: ההוראה היא הוראה מהותית והיא צריכה להופיע.

<אפרת ורד: מה שיש היום הוא בסעיף אחר, הוא בסעיף התחילה עניין הכניסה לתוקף.

<אפרת ורד: ההוראה היא הוראה מהותית - -

איתן ברושי: ומה את חושבת?

איתן ברושי: היינו מאפשרים לכם את זה?

איתן ברושי: איפה השר, איפה המנכ"ל?

<אפרת ורד: ההוראה היא הוראה מהותית והיא לא כוללת - -

איתן כבל: אני מציע שתקליט את עצמך ותשלח את הקלטת לשר.

איתן כבל: מה עכשיו אתה בא לי עם – עזוב נו, תן לנו להתקדם.

<אפרת ורד: כבוד היושב ראש, 12ג שמדברים עליו כולל מספר הוראות כפי שדוקטור גראזי ציין קודם, חלק מההוראות האלה חלות היום ביחס לענף הפטם.

<אפרת ורד: חלות כבר היום לפי איגרת שניתנה למגדלים מעבר לזה שהן חלות בחקיקה, גם השירותים הווטרינרים הודיעו שם יתחילו לאכוף את ההוראה הזאת.

<אפרת ורד: לגבי ענף ההטלה – גם חלק מההוראות פה, המגדלים כן עומדים בהן ולכן, זה לא נכון להוציא את 12ג כ-12ג אלא יותר נכון לקבוע את סעיף התחילה כמו שאנחנו הצענו.

<אפרת ורד: אנחנו הצענו מועד שנראה לנו סביר.

<אפרת ורד: אנחנו גם אמרנו שמבחינתנו אפשר ללכת - -

איתן כבל: ורד, ורד, אני אומר: תם ונשלם הסיפור.

איתן כבל: אני מאפשר רק לחבר הכנסת חיים ילין לומר כמה מילים וגם לך, ואז אני - -

<אפרת ורד: אתה מוציא הוראות שהיום הם צריכים לדון - -

איתן כבל: ורד, יש לך אחת מהשתיים: - -

<אפרת ורד: - - - אתה, כיו"ר הוועדה, מוציא הוראות שהחקלאים צריכים לעמוד בהם.

<אפרת ורד: הן לא כולם קשורות למרחקים.

איתן כבל: ורד, אני עונה לך: אני לא מוכן לדון במשהו שהוא לא שלם.

איתן כבל: יש לכם אחת מן השתיים: לקחת את התקנות ולהגיד לנו: נחזור ביום אחר.

איתן כבל: גם ככה הבאתם אותם, בינינו, כמה זמן זה אצלנו?

איתן כבל: לפני שאני מלכלך עליכם...

איתן כבל: מספיק זמן.

איתן כבל: הגנתי.

איתן כבל: הפעם הייתם בסדר, ורד.

איתן כבל: אבל הגנתי.

<לאה ורון: אתה יכול להתייחס לצווים.

חיים ילין: כבוד היושב ראש, אני מבין מה שנאמר פה.

חיים ילין: מצד שני, אם רוצים להעביר את התקנה, אני מוכן להעביר את התקנה בתנאי אחד: שזה כפוף לכסף.

חיים ילין: זאת אומרת, יש פה גם אחריות ויש פה גם סמכות.

חיים ילין: אי אפשר להפיל את כל האחריות ואת כל הסמכות על המגדל.

חיים ילין: אי אפשר.

חיים ילין: בשביל מה יש משרד?

חיים ילין: את מבינה מה שאני אומר?

חיים ילין: מחר בבוקר יש וירוס חדש שלא התגלה וצריך לעשות משהו בלול.

חיים ילין: המשמעות של ההשקעה הכספית שצריך לעשות מפילה את כל ענף הלול.

חיים ילין: מה עושים?

חיים ילין: אז שר החקלאות יבוא ויגיד: רגע, אם זה ככה אז אני הולך לאוצר.

חיים ילין: אז אני מציע שיהיה כתוב שם שבכפוף לזה שיש ר-ארגון על כל ההשקעות בכל הלולים, גם של הטלה וגם לא של הטלה, ובאותו יום - -

יצחק וקנין: - - ברגע שהסמכות הועברה לחקלאים, באותו יום האחריות שלהם.

יצחק וקנין: בסדר גמור, אין שום בעיה אבל בא נעשה את זה כמו שצריך, לא נפיל הכל עליהם.

<אפרת ורד: מאה אחוז.

<אפרת ורד: אני רק רוצה להשיב לשאלתך: שוב, כשאנחנו מדברים כרגע, כפי שאני מבינה, אני אענה לך על עניין התקציב: זה נכון שהסוגיות קשורות אחת לשנייה אבל הן גם סוגיות נפרדות.

<אפרת ורד: למשל, ככל שנוגע הדבר לסלמונלה ולניו-קאסל, יש היום הסדר ביטוחי, הוא ממילא לא מסודר בפקודה.

<אפרת ורד: החקלאים מקבלים כסף בלי שום קשר לפקודה ובלי שום קשר לתקנות שאנחנו מביאים כרגע.

<אפרת ורד: כרגע אנחנו נותרים עם שלוחת ההטלה וביחס למחלת שפעת עופות.

<אפרת ורד: כפי שאני הבהרתי בעבר, גם זה יכול לבוא לפתרון בהסדר ביטוחי כפי שנעשה לגבי מחלות אחרות.

<אפרת ורד: ובנוסף, גם מה שאנחנו הצענו אחרי - - - שלא יעלה כיום לדיון אבל זה מה שאנחנו הצענו, זה לא לבטל את הפיצוי לחלוטין אלא לתת פיצוי בשיעור חלקי של 90%, שזה פיצוי גבוה ויותר טוב מהפיצוי הקודם.

חיים ילין: כבוד היושב ראש, כל השיטה של הפיצויים, כל השיטה של להכניס מילה כזו או אחרת זה אקמול.

חיים ילין: הפתרון צריך להיות מהשורש, הוא צריך להיות טיפול אסטרטגי כמו שנעשה ברפת לפני 20 שנה.

חיים ילין: לפני 20 שנה שמו מיליארד ו-250,000,000 ש"ח, רפורמת הרפת, גמרנו, שלום ולהתראות, בזה הסתיים הכל.

חיים ילין: את שמעת על הרפתות?

חיים ילין: אז לפעמים יש הפה והטלפיים ואין מה לעשות אבל פה?

חיים ילין: לא הושקע כלום.

חיים ילין: הכל על חשבון החקלאים.

יצחק וקנין: ורד, אני אתן לך דוגמה חיה.

יצחק וקנין: אני מגדל ביצים.

חיים ילין: יש לנו ניסיון.

חיים ילין: אם לא היה לנו ניסיון לא היינו אומרים את זה.

יצחק וקנין: לי את אומרת היום שב-1.1.2019 אני בבעיה.

יצחק וקנין: אני אגיד לך למה: הרי המרחקים ביני לבין השכן זה ממש לול צמוד ללול, זה חמישה מטר.

יצחק וקנין: לפי כל הצווים האלה שאת מביאה אני בבעיה רצינית.

יצחק וקנין: לא רק אני, כל המגדלים.

יצחק וקנין: צריך להבין - -

חיים ילין: גם מי שרוצה להקים לול.

יצחק וקנין: כל ענף ההטלה בגליל ברובו הגדול – אני לא מדבר על אלה ששדרגו את הלולים שלהם בשנים האחרונות, זה בודדים ששדרגו את הענף אבל רובם ככולם לא יכולים לעמוד במה שאת מביאה פה, ב-1.1.2019.

יצחק וקנין: בשום פנים ואופן, אני לא מאמין.

יצחק וקנין: גם שדרוג לא פחות משנתיים וזה לא ייקח את כל הענף ביום אחד לשדרוג גם ילכו.

יצחק וקנין: כפי שאני רואה.

יצחק וקנין: ..

<אפרת ורד: נכון, אבל יינתן פיצוי של 90%.

<רחל בורושק: בשנה ראשונה ואחר כך תגידי - - -

<אפרת ורד: פה אפשר לדבר על האחוזים ואפשר גם לדבר על הנושא הזה.

<אפרת ורד: כמו שאני רואה את זה, זה לא משהו שהוא לא פתיר והיה אפשר להגיע - -

חיים ילין: אבל את מכירה את המערכת.

חיים ילין: אנחנו מכירים את זה, אם ה-90% הוא מעבר לתקציב ממה שתקצבתם, בסופו של דבר זה יורד ל-60%.

חיים ילין: אנחנו מכירים את זה.

<אפרת ורד: לא, זה תקנות לפי החוק.

<אפרת ורד: הפיצוי הוא חובה על פי חוק.

<אפרת ורד: אני לא יכולה להוריד את הפיצוי לפי החוק.

איתן כבל: מוטי, רצית לומר משהו?

<מוטי אלקבץ: היא התייחסה לפונקציות הביטוח שלנו בניו קאסל וסלמונלה.

<מוטי אלקבץ: אולי היא לא יודעת, אולי היא שכחה אבל בפוליסה הזאת יש טבלת התניות למתן הפיצויים.

<מוטי אלקבץ: מופיעים שם סעיפים שבגינם לא ישולם פיצוי כי בכלל, בפוליסה של הניו קאסל, ששם המדינה משתתפת ב-80% בפרמיה, יש שם התניות.

<מוטי אלקבץ: במידה וזה כן יעבור, הסעיף הזה והוא לא יוסר, הם ישחילו לנו שם את ההתניות לתוך הטבלה הזאת.

<אפרת ורד: כמו שאני מבינה בביטוח, זה גם ניתן להסדרה - -

<קריאה: - - -

<מוטי אלקבץ: כשאני יושב עם הנציג של משרד החקלאות שם, כשדנים בפוליסה, הוא מתעקש על סעיפים והוא כל הזמן מנסה, אני מבין אותו, להכניס את הכל כולל השירותים הווטרינרים.

<מוטי אלקבץ: מנסים להכניס שם, בהתניות האלה, ואנחנו עדים לזה כל הזמן.

<מוטי אלקבץ: עכשיו, מן הסתם, במידה וזה יעבור, הדרך שלה תהיה פתוחה בעצם - - -

יצחק וקנין: טוב, אני לא חוזר על הדברים שיושב ראש הוועדה הבהיר את הדברים, אמר אותם כך שבשום פנים ואופן - -

<שלמה גראזי: אין לנו שום כוונה למנוע פיצויים מאף אחד אבל גם אנחנו חושבים שמבחינה מקצועית, ואמר את זה גם היושב ראש.

<שלמה גראזי: הוא אמר: הדברים האלה מחייבים איזה שהוא טיפול.

<שלמה גראזי: אנחנו לא יכולים מבחינה ציבורית-בריאותית, ואני חושב שגם אנחנו חייבים למדינת ישראל, לאזרחיה, שינוי.

<שלמה גראזי: לא יכול להיות שאנחנו מוציאים מיליוני שקלים על פיצויים שכבר היו ממילא יכולים להיות חלק מהסידור ואנחנו ממשיכים לעצום עיניים כאילו שהכל בסדר ולא קרה שום דבר ואפשר להתעלם מהבעייתיות הזאת.

יצחק וקנין: אני אענה לך אבל לפני שאענה לך, אני אתן לחאג' יחיא.

יצחק וקנין: יש לי הרבה מה לומר לך בעניין הזה.

עבד אל חכים חאג' יחיא: משפט ממש קצר: אני רוצה שתחזרו למשרד החקלאות ותחליטו אם יש אסטרטגיה לחסל את העניין של החקלאות בארץ, תבואו ואז אנחנו נדע אם לשתף אתכם פעולה או להתנגד כי לבוא בפיתולים, פה תקנות ופה תיקונים, כי זה מה שקורה.

עבד אל חכים חאג' יחיא: הכיוון הוא ללכת יותר עם הטייקונים לייבא ולא לעודד את החקלאות ואת הענף של הפטם, של העגלים, הרפתות.

עבד אל חכים חאג' יחיא: אני יושב פה ברוב הישיבות וזה מה שאתם עושים.

עבד אל חכים חאג' יחיא: כל פעם עוד סעיף פה, עוד סעיף שם, שהתוצאה שלו זה חיסול וללכת לכיוון של היבוא.

עבד אל חכים חאג' יחיא: אם זו המטרה, תבואו עם תכנית סדורה ותגידו ששר החקלאות הוא השר לביטול החקלאות או השר למלחמה בחקלאות בארץ.

עבד אל חכים חאג' יחיא: שתהיה לכם עמדה ואז אנחנו נוכל לדון כי היום סעיף פה, מחר עוד סעיף, מחרתיים עוד סעיף כי זה הכיוון ולדעתי, את זה אני לא רוצה ואני אתנגד לזה.

עבד אל חכים חאג' יחיא: לכן, תחליטו מה שאתם רוצים.

<שלמה גראזי: אפשר לענות?

יצחק וקנין: לפני שתענה לו אני אקח את זה יותר גבוה.

עבד אל חכים חאג' יחיא: עשינו את זה עם הרפתות, עם הפטם.

עבד אל חכים חאג' יחיא: זה הכיוון אני רואה.

יצחק וקנין: תראה, היום יש ענף שנמצא במשבר גדול מאוד, ענף הפטם.

יצחק וקנין: אני לא רוצה להגיד לך למה נגרם, כי הוציאו אותו מתכנון.

יצחק וקנין: אין תכנון, נכנסים שחקנים שהם לא חקלאים בכלל, בונים חוות, לוקחים איזה חקלאי דמי, שמים אותו שם בדרום, בחוות של 80 דונם, 100 דונם.

יצחק וקנין: בונים חוות ענק וכל החקלאים בארץ, אחד אחרי השני, מתאדים.

יצחק וקנין: אין מציאות שאפשר לעמוד בזה.

יצחק וקנין: ישנה מציאות מאוד קשה, ענף שלם הולך לאיבוד.

יצחק וקנין: ככה גם ענף ההטלה, הוא לא הרבה זמן יחזיק מעמד.

יצחק וקנין: אני אומר לך את זה כחקלאי, כמגדל: הענף הזה יתחסל לאט לאט.

יצחק וקנין: זה לא יעזור לאף אחד.

יצחק וקנין: אני אומר את זה פה, בפנים של החברים שלי.

יצחק וקנין: אני אומר להם שהענף הזה יתאדה, זה לא יעזור.

יצחק וקנין: יש כבר היום השתלטות על הענף של מספר גורמים שבונים ובונים חוות ומכניסים עופות, אני לא יודע מאיפה הם לוקחים אותם, ואני לא יודע אם סופרים להם.

יצחק וקנין: אני אומר לך שלא סופרים להם, אני אומר את זה לפרוטוקול כל פעם – לא סופרים להם עופות.

יצחק וקנין: אף אחד לא סופר להם את הכמויות, סופרים לי.

יצחק וקנין: שלי יש 2,400 אז חמש דקות נכנס הסופר, עושה את זה.

יצחק וקנין: הטייקונים, אף אחד לא סופר להם, עושים מה שהם רוצים.

יצחק וקנין: והענף הזה בעוד – מתירים יבוא של 100,000,000 ככה, בהינף יד נוסף לכל המשבר הקשה.

יצחק וקנין: ואני אומר לך, אנחנו לאט לאט מאבדים את החקלאות.

יצחק וקנין: טוב לי לומר את הדברים האלה היום, אני כבר נלחמתי מספיק על הרפורמה הזאת מתוך מחשבה מסוימת אבל אני אומר לך, אני גם לא מוכן שאתם תביאו לפה דברים שגם ככה הם מאיצים את כל המציאות הזאת, שאנשים לא יעמדו בזה כי אין כסף.

יצחק וקנין: גם האוצר מגמגם בהשתתפות שלו.

יצחק וקנין: כשזה עובר 100,000,000, 200,000,000 – שם הם נעצרים כשבענפים אחרים נתנו מיליארדים גם.

יצחק וקנין: אני לא בא ואומר שצריך לתת 100% אבל גם צריך לעשות משהו.

יצחק וקנין: אני לא חושב שגם המשרד עושה מספיק.

יצחק וקנין: משרד החקלאות לא עושה מספיק בשביל הרפורמה הזאת כי הוא לא נלחם בשבילה.

יצחק וקנין: הוא לא מספיק עומד עם הרגלים האחוריות להגיד לאוצר: חבר'ה, אנחנו צריכים פה רפורמה בשביל אותם דברים שאתה אומר, ואני מסכים אתך שצריך ללכת קדימה בכל הנושא של איכות סביבה וסניטציה וכל מה ששייך לזה שאנחנו בשנים האחרונות עשינו מספר דברים כמו בניית חדרי קירור ודברים שלא היו בעבר אבל עדין המשרד צריך גם לומר את זה כי אם המשרד רוצה ללכת לאותן תקנות, הוא צריך להבין שאי אפשר לעשות – זה מה שנקרא "שיטת הסלמי", לאט לאט.

יצחק וקנין: צריך לבוא ולקחת את הענף ולחשוב איך משדרגים אותו.

יצחק וקנין: או ללכת על השיטה של לבנות את אותם לולים, אני לא יודע, באזורי גידול כפי שקבעו ובאמת לקבוע אותם כמתחמים אבל במציאות שזה היום נמצא במושבים, אני לא יודע איך אתה יכול לממש את התקנות האלו בלי לסגור את הלול.

יצחק וקנין: אתה לא תוכל להפעיל לולים עם התקנות האלה.

<שלמה גראזי: ביקשתי לענות לחבר הכנסת על ההערה שלו לגבי המדיניות של המשרד: השירותים הווטרינרים לא קובעים את המדיניות של משרד החקלאות.

<שלמה גראזי: מי שקובע את זה, זה מדינת ישראל.

<שלמה גראזי: הממשלה החליטה שאנחנו מנסים להוריד את יוקר המחיה ואחד הכלים זה היה באמצעות עידוד היבוא.

<שלמה גראזי: זאת אומרת, זה לא השירותים הווטרינרים - -

עבד אל חכים חאג' יחיא: זה הוריד את יוקר המחיה?

עבד אל חכים חאג' יחיא: במבחן התוצאה זה הוריד?

<קריאות: - - -

<שלמה גראזי: העירו את ההערה הזאת ואני מוכן להגיב.

<שלמה גראזי: לא הפרעתי לך אז אל תפריעי לי.

עבד אל חכים חאג' יחיא: - - - אני לא אחראי על זה.

יצחק וקנין: חברים, בינתיים יוקר המחיה לא יורד.

יצחק וקנין: זה הכל.

יצחק וקנין: אנחנו רואים שאת הבקר חיסלנו ולאט לאט זה שלב אחרי שלב.

יצחק וקנין: אין ירידה.

עבד אל חכים חאג' יחיא: במבחן התוצאה זה לא נכון.

יצחק וקנין: אתה יודע, יש לי שעות, אין לי שבוע שאני לא בישיבות עם האוצר.

יצחק וקנין: בשבוע שעבר עם שר האוצר בנושא הפטם, ואני הוכחתי לו שהחקלאי מקבל 3.20 עם חשבונית שהבאתי והראיתי לו.

יצחק וקנין: 2.90 לקילוגרם, עלות גידול 5.5.

יצחק וקנין: מה הצרכן קיבל בפועל?

יצחק וקנין: מה אומרים לי?

יצחק וקנין: עוף שלם.

יצחק וקנין: מי קונה עוף שלם היום?

יצחק וקנין: מישהו קונה עוף שלם?

יצחק וקנין: תשמע, זה עבודה בעיניים.

יצחק וקנין: אני אומר לך, יש פה איזו אטימות שמישהו מנסה לעבוד אני לא יודע על מי.

יצחק וקנין: יוקר המחיה היום, בסופו של יום, נופל רק על החקלאי.

יצחק וקנין: החקלאי משלם את המחיר היקר, נפלט מהמערכת ויישארו הטייקונים, אל תדאג, הם יעשו את ההסדר ביניהם.

עבד אל חכים חאג' יחיא: אדוני היושב ראש, הערכה גסה בלי לבדוק ובלי נתונים, אני רואה שלפחות 80% מהעופות באים לפירוק.

עבד אל חכים חאג' יחיא: לפחות 80%.

יצחק וקנין: מה 80?

יצחק וקנין: 92% מהפטם מפורק היום על ידי המשחטות, מגיע לרשתות מפורק חלקים חלקים ונמכר ב-28 וב-29 שקל.

יצחק וקנין: עובדים על כולם בעיניים.

יצחק וקנין: החקלאי מקבל 3.20 לקילו.

יצחק וקנין: חברים, זו המציאות.

<שלמה גראזי: אני לא מתווכח עם מה שאדוני אומר אבל זה לא באחריות השירותים הווטרינריים.

<שלמה גראזי: אנחנו באים פה בהיבטים שקשורים - -

<קריאות: עזוב את זה, אתה אמרת את זה.

<שלמה גראזי: עם כל הכבוד, בא נדייק קצת, אני עניתי למה שחבר הכנסת אמר.

<שלמה גראזי: לא אני אמרתי.

יצחק וקנין: חברים, אני בכל מקרה אומר לכם שאת הסעיף הזה לא שאני לא מעביר, היושב ראש לא יעביר את הסעיף הזה.

עבד אל חכים חאג' יחיא: גם אני אצביע נגד.

יצחק וקנין: ודאי, אני אצביע נגדו.

<אפרת ורד: אדוני היושב ראש, אני מבקשת להפנות את תשומת לבכם: סעיף 12ג, שמר אלקבץ קודם הפנה את הוועדה אליו כולל גם שבמשק העופות תתבצע הדברת מזיקים.

<אפרת ורד: כולל גם שהזבל המצטבר במשק העופות יסולק מהלול לאחר כל גידול להקה למקום ובאופן שלא יהווה סיכון תברואי או - - -

יצחק וקנין: וזה קורה בפועל היום.

<אפרת ורד: אבל אם אתם לא מצביעים על הסעיף אז מחר מגדל שעושה את ההפרה הזאת מקבל פיצוי מהמדינה.

יצחק וקנין: תקשיבי, את יודעת?

יצחק וקנין: את מדברת עם חקלאי.

יצחק וקנין: שבוע שעבר פינו לי את הזבל.

יצחק וקנין: חברים, תשמעו: המפנה זבל שלי הוא מכפר טורען.

יצחק וקנין: הוא אומר לי: יצחק תשמע, יומיים נשאר הזבל ליד הלול, קנסו אותי ב-50,000 שקל המשרד לאיכות הסביבה.

יצחק וקנין: אמרתי: חבר'ה, לא הספקתי, המשאית שלי היתה תקועה, היתה במוסך.

יצחק וקנין: יומיים.

יצחק וקנין: אני יכול להגיד לך שהוא ביום חמישי הוציא את הזבל, ביום שישי לא נשאר זבל ליד הלול שלי.

יצחק וקנין: פעם זה היה ככה.

יצחק וקנין: חברים, תבוא ותראו את הדברים בעיניים, אני לא עובד עליכם.

יצחק וקנין: אני מדבר אתך אמתי.

<אפרת ורד: חס וחלילה.

יצחק וקנין: אז מאיפה את לוקחת את הדברים?

<אפרת ורד: הם כתובים.

יצחק וקנין: הם כתובים אבל זה מתבצע בפועל.

יצחק וקנין: אין היום, לא נשאר זבל ליד הלולים.

יצחק וקנין: זה לא מה שהיה פעם.

יצחק וקנין: פעם זה היה נשאר.

יצחק וקנין: ..

<אפרת ורד: כן אבל כבוד היושב ראש, יש פה עוד הוראות.

<אפרת ורד: מה שאני מנסה לומר זה שהמקום שאליו צריכים להסתכל הוא סעיף 14 – תחילה, ושהוועדה תקבע מועד רחוק ככל שהיא חושבת לנכון או אם יורשה לי, כפי שגברת רחל בורושק הציעה בשיחה אתנו, אם יורשה לי כי לא דיברנו על זה לפני הוועדה אבל אפשר לחשוב על סעיף כפי שאת הצעת בעבר, שכל עוד ניתן - - -

יצחק וקנין: זאת לא הנקודה.

יצחק וקנין: את צריכה להבין: או שיביאו לנו לפה מתווה כולל של פתרון לכל הענף הזה, ותביאו אתו מה שאתם רוצים.

יצחק וקנין: תביאו גם את הכסף, תביאו את הכל.

יצחק וקנין: אל תביאו את הדברים שאנחנו לא נוכל לחיות אתם.

יצחק וקנין: ולכן, אני אומר חבל, הדברים נאמרו פה על ידי יושב ראש הוועדה ואני חוזר ואומר אותם.

יצחק וקנין: לא ניתן להעביר אותם בצורה הזאת.

יצחק וקנין: יוסי, בבקשה.

<יוסף אדוני: אדוני היושב ראש, חברים, תראו, אני לא מבין למה משרד החקלאות פועל סחור סחור.

<יוסף אדוני: יש תכנית התייעלות לענף ההטלה שיש לה קונצנזוס רחב גם במשרד החקלאות, גם אצל המגדלים שכולנו פועלים ועמלים להוציא אותה לפועל, אתם מכירים אותה.

<יוסף אדוני: צריכים להתמקד בתכנית הזאת ולהפסיק לנסות להכניס עיזים גם בוועדת חינוך, גם בוועדת הכלכלה.

<יוסף אדוני: אנחנו רוצים לעבוד בתנאים של השירותים הווטרינרים ואיכות הסביבה ובריאות העוף.

<יוסף אדוני: בא נתמקד בלהביא את הכסף ולא לנסות להכניס עיזים ממקום כזה או אחר ולהשיג תוצאות הפוכות.

<יוסף אדוני: אנחנו רוצים לעבוד בזה, צריכים להילחם להביא את הכסף לשדרוג ענף ההטלה ויבוא לציון גואל.

יצחק וקנין: רחל, את רוצה לומר משהו?

<רחל בורושק: אני רק רוצה להגיד שאם עדין מה שעומד להחלטה זה לדחות כרגע את ההצבעה על ה-ג1 הזה גורף כפי שהוא כתוב אז אין לי מה להוסיף.

<רחל בורושק: אם ייכנסו לדיון בתוך הסעיפים אז...

יצחק וקנין: אני חושב שיושב ראש הוועדה דיבר בצורה הכי ברורה וגם חבר הכנסת חאג' יחיא וגם אני אמרנו אותו דבר, שאין לזה מקום כרגע.

<רחל בורושק: אם משרד החקלאות רוצה, שיישב אתנו בזמן אמת וכשיש זמן ולא בלחץ, ואפשר את ההתניות שמגדלים גם היום ומצב הלולים של היום כן עומדים בהם כן להכניס.

<רחל בורושק: את מה שאנחנו - -

<קריאות: לא, לא.

יצחק וקנין: אני רק אומר - -

<אפרת ורד: את זה לא נוכל לקבל כי המשמעות היא שאנחנו מחר נותנים פיצויים למישהו שלא עושה הדברה.

<אפרת ורד: אי אפשר לקבל את זה.

יצחק וקנין: דקה, אני אענה לך תכף.

יצחק וקנין: חבר הכנסת לשעבר אבו וילן.

יצחק וקנין: תמיד אתה חבר כנסת, אי אפשר לקחת לך את זה.

אבשלום וילן: תודה אדוני.

אבשלום וילן: תראה, אתה דיברת פה דברים כדורבנות על התנהלות המשרד ומשרד האוצר.

אבשלום וילן: אני אומר לך, אנחנו פנינו מספר פעמים לפני הדיון כדי להגיע להבנות מה אפשרי ומה לא אפשרי.

אבשלום וילן: ההתעקשות הזאת של משרד החקלאות לא לשבת, לא להגיע לפתרון מוסכם שיהיה מקובל על חברי הכנסת דרכנו - -

<אפרת ורד: אנחנו ישבנו.

<אפרת ורד: לא הגענו להבנות אבל ישבנו.

אבשלום וילן: אז עד שתבינו שלא תגיעו להבנות של שכל ישר אז יקרה מה שקרה פה.

אבשלום וילן: השיא אדוני, אתה יודע מה?

אבשלום וילן: אתה העברת את תיקון 27?

אבשלום וילן: עכשיו עובדים על - -

יצחק וקנין: אני אומר לך, אני אמרתי לשר האוצר על הדבר הזה.

יצחק וקנין: זה בדיוק ככה.

אבשלום וילן: רגע, אני אמשיך: כולם מדברים כרגע על התיקונים כדי לאפשר בכל אופן לאלה שנפגעו להתרומם מחדש אז מנכ"ל משרד החקלאות אתמול, שיש לו נציגים בצוות שיושב ומחפש פתרונות, במקום להנחות אותם הוא שולח מכתבים בתפוצת נאט"ו שהוא מתנגד.

אבשלום וילן: מה אתה מתנגד?

אבשלום וילן: למה אתה מתנגד?

אבשלום וילן: אותו מנכ"ל מפרסם 100,000,000 ביצים בראש השנה.

אבשלום וילן: למה?

אבשלום וילן: כדי שלמגדלים לא תהיה פרנסה?

אבשלום וילן: דיברת עם הגורמים המקצועיים?

אבשלום וילן: הכל נעשה בשיטת "שופוני", בשיטת בא אני אעשה כותרת, איפה שאפשר לריב, אפשר לריב.

אבשלום וילן: אני אומר את זה לפרוטוקול: מנכ"ל משרד החקלאות, תפקידו להגיע להבנות ולהסכמות ולא לריבים.

אבשלום וילן: ומה שנעשה עם ה-100,000,000 ביצים הוא שערורייה.

אבשלום וילן: זו פשוט בושה למדינת ישראל.

יצחק וקנין: אני לא הייתי פה ולא הייתי יודע במה מדובר אז יכול להיות שיגידו שאולי אני מנחש אבל אני מגדל.

יצחק וקנין: המשווק שלי הודיע לי כבר שבועיים שאני מקבל פחות על כל עגלה כי יש עודפים.

יצחק וקנין: יש עודפים היום והוא חותם על צו להביא עוד 100,000,000 ביצים.

יצחק וקנין: לך תבין את זה.

עבד אל חכים חאג' יחיא: כבוד היושב ראש, מהעמדה שלך כחבר כנסת וגם כחקלאי, אתה רואה ששר החקלאות בעצם מייצג את החקלאות או שהוא מייצג את האוצר?

יצחק וקנין: תראה, זה קולגות ואני לא מעביר ביקורת על אף אחד.

יצחק וקנין: אני אומר לך, אני חושב שהמדיניות לא נכונה, הטיפול לא נכון.

יצחק וקנין: הדברים נעשים לא בצורה ששומרת על החקלאים.

יצחק וקנין: מובילים אותנו לאיזו פינה שאני לא יודע מה יהיה בסופו של יום.

יצחק וקנין: בכל אופן, אתם תצטרכו להחליט לגבי הסעיף הזה.

<שלמה גראזי: אדוני, אם אפשר הערה - -

יצחק וקנין: תראה, אני ב-13:05 חייב לסגור את הישיבה, ואני אגיד לך למה: כי אני צריך לנהל את הוועדה השנייה שלי, ועדת האתיקה.

<לאה ורון: אני מזכירה שצריך לחזור לצו שהוועדה לא אישרה שדוחה את הכניסה לתוקף של...

יצחק וקנין: אפשר עד ה-30 לנובמבר לחזור לצו או שאתם מסכימים למשוך את סעיף 12ג?

<אפרת ורד: מבחינת האחריות הציבורית שלנו לא נוכל למחוק את 12ג כי כן צריך לפרט בו את הסעיפים של כן או לא - -

יצחק וקנין: אולי תשבו?

יצחק וקנין: אנחנו נאשר את הצו כמו - -

<אפרת ורד: אז אני אקריא אותו.

יצחק וקנין: נקרא ואז אתם תצטרכו לשבת עם החקלאים ועם הנציגים שלהם, אולי תגיעו לאיזו הסכמה.

עבד אל חכים חאג' יחיא: אם אתה רוצה להעביר את זה - - -

<קריאות: בלי 12ג1.

יצחק וקנין: אין תקנות, אין.

יצחק וקנין: כל התקנות, הם מושכים את הכל.

<אפרת ורד: אלא אם כן יש לנו זמן לשבת על הסעיפים עכשיו אבל אין לנו זמן מבחינת הוועדה.

<שלמה גראזי: לא, השאלה אם אי אפשר לעשות את זה כי אין פה הרבה סעיפים והרבה מהות.

<שלמה גראזי: יש פה סעיפים שממילא אדוני אומר שהוא מבצע אותם בביתו, בלולו.

<שלמה גראזי: אז אם יש לנו כבר דברים שאנחנו מסכימים עליהם ואנחנו יודעים שהם מתבצעים ממילא, אני חושב - -

יצחק וקנין: אבל אני לא מאמין שאפשר לעשות אותם בזמן הקצר שנותר.

יצחק וקנין: אני לא חושב.

יצחק וקנין: לכן אני מציע שתקריאי את הצו.

<אפרת ורד: "בתוקף סמכותי לפי סעיף 9(א) לחוק לתיקון פקודת מחלות בעלי חיים (מס' 6), התשע"ד-2013 (להלן - החוק), ובאישור ועדת הכלכלה של הכנסת, אני מצווה לאמור: דחיית מועד 1.

<אפרת ורד: תחילתם של סעיפים 16(ד), 16ב ו-17(ג) לפקודת מחלות בעלי חיים [נוסח חדש], התשמ"ה-1985, כנוסחם בסעיפים 1 עד 3 לחוק, תידחה ליום י"ב בכסלו התשע"ז (30 בנובמבר 2017).

<אפרת ורד: תחילה 2.

<אפרת ורד: תחילתו של צו זה ביום ו' בסיון התשע"ז (31 במאי 2017).

<אפרת ורד: "

יצחק וקנין: אוקי.

<מירב תורג'מן: - - -

<רחל בורושק: הסעיף שתיקנתם - - -

יצחק וקנין: לא דנו.

יצחק וקנין: אז מי בעד הצו כפי שהוקרא כרגע?

יצחק וקנין: בעד – הרוב

יצחק וקנין: נמנעים – אין <צו מחלות בעלי חיים (דחיית תחילתם של סעיפים 16(ד), 16ב ו-17(ג) לפקודה (מס' 5), התשע"ז-2017, אושר.

יצחק וקנין: >

יצחק וקנין: אחד מתנגד.

יצחק וקנין: אם כן, הצו אושר.

<אפרת ורד: אנחנו, מבחינתנו, נעשה את המקסימום להגיע לנוסח מוסכם ולהביא אותו לוועדה.

יצחק וקנין: אם אתם תביאו תקנות מסודרות, מקובלות, כדי - -

<אפרת ורד: או להכרעת הוועדה באמת כדי להשלים את התקנות עד נובמבר, כפי שמתבקש.

יצחק וקנין: אוקי.

יצחק וקנין: תודה.

יצחק וקנין: אני נועל את הישיבה.